এর আগে গত মঙ্গলবার দুপুর সাড়ে ১২টায় উপজেলার কাজিরাবাদ ইউনিয়নের বকুলতলী গ্রামের আব্দুল আজিজ সিকদার ভাড়ায়চালিত মোটরসাইকেলযোগে বেতাগী পৌর শহর থেকে বাড়ি ফিরছিলেন। পথে বরগুনা-বেতাগী সড়কের খানের হাট এলাকায় ছত্তার পরিবহনের একটি যাত্রীবাহী বাসের সঙ্গে মোটরসাইকেলের মুখোমুখি সংঘর্ষ ঘটে। এতে ঘটনাস্থলেই প্রাণ হারান আব্দুল আজিজ সিকদার (৭২)। গুরুতর আহত অবস্থায় মোটরসাইকেলচালক লিটন আকন (৩৬) ও তাঁর বাবা হানিফ আকনকে (৭০) বেতাগী হাসপাতালে নিয়ে যাওয়া হয়। সেখানে চিকিৎসাধীন অবস্থায় মারা যায় হানিফ আকন। অন্যদিকে অবস্থার অবনতি হলে লিটন আকনকে উন্নত চিকিৎসার জন্য বরিশাল শেরে-ই-বাংলা মেডিক্যাল কলেজে পাঠানো হয়। ওই দিন সন্ধ্যা সাড়ে ৬টায় তাঁর মৃত্যু হয়।